CELEX: 32010R0152
Language: bg
Date: 2010-02-23 00:00:00
Title: Регламент (ЕС) № 152/2010 на Комисията от 23 февруари 2010 година относно класирането на някои стоки в Комбинираната номенклатура

25.2.2010   
            
            
               BG
            
            
               Официален вестник на Европейския съюз
            
            
               L 48/3
            
         РЕГЛАМЕНТ (ЕС) № 152/2010 НА КОМИСИЯТА
   от 23 февруари 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 февруари 2010 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Изделие, състоящо се от тъмнозелени електрически кабели и 160 прозрачни минилампи с нажежаема жичка (1,5 V/0,5 W), съединени така, че да образуват мрежа с размери 320 × 150 cm (т.нар. „светлинна мрежа“). Отделните отвори на мрежата са с размери 19 × 19 cm, така че разстоянието между всеки две лампи е приблизително 19 cm.
                  Изделието е представено в опаковка за продажба на дребно заедно с 24-волтов статичен преобразувател, 8 вакуумни крачета с куки и 10 резервни лампи.
                  Светлинната мрежа е предвидена за употреба на открито и на закрито.
                  Изделието е предназначено за украса, например за коледна/новогодишна елха или за прозорец.
               
               
                  9405 30 00
               
               
                  Класирането се определя от общи правила 1 и 6 за тълкуване на Комбинираната номенклатура и от описанието на кодове по КН 9405 и 9405 30 00.
                  Размерът на мрежата дава възможност тя лесно да бъде поставяна на новогодишната елха и да я покрива. Поради цвета на кабелите и благодарение на отделните отвори с размери 19 × 19 cm, които позволяват мрежата да бъде издърпвана по близо до ствола на елхата през връхчетата на клоните, при запалени лампи кабелите и лампите не се виждат, тъй като светлината идва измежду клоните на елхата, и така се осигурява равномерен декоративен ефект.
                  Макар че изделието може да се използва за други цели, обективните му характеристики, които може да бъдат установени, показват, че е предназначено за светлинна украса на новогодишна елха.
                  Следователно изделието трябва да се класира в код по КН 9405 30 00 като електрическа гирлянда от видовете, използвани за новогодишни елхи.